ร้านเกาหลีชื่อดังร้านหนึ่งในย่าน Korean town ซ.สุขุมวิท12 เป็นร้านที่มาทานบ่อยที่สุดค่ะ ร้านนี้ทำถ่านเพื่อใช้ในการย่างเอง อาหารมีให้เลือกหลากหลาย ราคาค่อนข้างสูง พนักงานบริการดี ร้านนั่งสบาย นั่งทานได้ชิวๆไม่ต้องรีบ

เมนูที่สั่งทานประจำ
ข้าวยำเกาหลีบิบิมบับ (300) ข้าวร้อนๆเสริฟพร้อมเครื่องเคียงเกาหลีตอกไข่พร้อมคลุกให้เข้ากัน รสชาติดี หอมๆไม่หวานมากเกินไป

เมนูหมูย่างรวม (700) assorted grill จานหมูย่าง 3 แบบ เสริ์ฟแบบซอสหมัก แบบสันคอ เบคอน 

ซังเกทัง ไก่ตุ๋นโสมเกาหลี (300) เสริ์ฟบนหม้อหินร้อนพร้อมเกลือเกาหลี 

เครื่องเคียง (300) มีหลายชนิด (เมื่อก่อนอลังการกว่ามาก) กิมจิอร่อยมากๆชอบสุดละค่ะ

ขนมน้ำแข็งไสบิงซู อร่อยแบบ soft ๆ ทานกับผลไม้เข้ากัน เย็นชื่นใจ

เมื่อก่อนอร่อยมากกว่านี้ค่ะ หรือมาตรฐานการกินของตัวเองสูงขึ้นหนอ...